ઉનાકાંડના પડઘા સડકથી સંસદ સુધી પડ્યા હોઇ રાષ્ટ્રીય નેતાઓએ હવે ઉના તરફ દોટ મૂકી છે. ગઇ કાલે મુખ્યપ્રધાન આનંદીબહેન પટેલે ઉનામાં પીડિત પરિવાર અને પીડિતોને મળી સાંત્વના પાઠવી ન્યાય અપાવવાની ખાતરી આપી હતી. જ્યારે આજે કોંગ્રેસના ઉપાધ્યક્ષ રાહુલ ગાંધી ગુજરાત આવ્યા છે. સવારે દીવ એરપોર્ટ ખાતે આવ્યા બાદ રાહુલ ગાંધી ઉનાના સમ‌િઢયાળા ગામ ખાતે પીડિતનાં પરિવારજનોને મળ્યા હતા.